Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 231/14/3307	Prievidza, 26.8.2015
EEČ : 2-27-80-2015

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prievidza zo dňa 23.7.2014, spisová značka 2 Pv 231/14/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
po spoločnej dohode v nočných hodinách z 17.02.2014 na 18.02.2014 v Nitrianskom Pravne, na XXXXX XXXXX preliezol oplotenie areálu objektu firmy XXXXX, XXXXX buchol do vstupnej neuzamknutej brány, ktorá sa otvorila, vošiel za XXXXX do areálu firmy, pričom z areálu spoločnosti vynosili 1 ks. oceľového disku na špeciálne nákladné vozidlo Iveco Trackker, typ 380T44W, 1 ks. znehodnoteného oceľového disku na lesný traktor LKT 81 Turbo, 2 ks. kompletných skrutiek s podložkami na upevnenie hydraulickej ruky o rám karosérie nákladného vozidla Iveco Trackker, pričom odcudzené veci odniesli do zberných surovín, čím poškodenej spoločnosti XXXXX, so sídlom v Nitrianskom Pravne, XXXXX, IČO: XXXXX spôsobili škodu vo výške 311 eur.

Uznesením prokurátora Okresnej prokuratúry Prievidza zo dňa 23.7.2014, spisová značka 2 Pv 231/14/3307, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
	Uznesením 2 Pv 231/14/3307 zo dňa 23.07.2014 bolo podľa § 216 ods. 1 Trestného poriadku podmienečne zastavené trestné stíhanie proti obvineným XXXXX a XXXXX trestne stíhaným pre prečin krádeže podľa § 212 ods. 1 Tr. zákona v spolupáchateľstve podľa § 20 Tr. zákona, ktorého sa mali dopustiť tým spôsobom, že po spoločnej dohode v nočných hodinách z 17.02.2014 na 18.02.2014 v Nitrianskom Pravne, na XXXXX XXXXX preliezol oplotenie areálu objektu firmy XXXXX XXXXX buchol do vstupnej neuzamknutej brány, ktorá sa otvorila, vošiel za XXXXX do areálu firmy, pričom z areálu spoločnosti vynosili 1 ks. oceľového disku na špeciálne nákladné vozidlo Iveco Trackker, typ 380T44W, 1 ks. znehodnoteného oceľového disku na lesný traktor LKT 81 Turbo, 2 ks. kompletných skrutiek s podložkami na upevnenie hydraulickej ruky o rám karosérie nákladného vozidla Iveco Trackker, pričom odcudzené veci odniesli do zberných surovín, čím poškodenej spoločnosti XXXXX so sídlom v Nitrianskom Pravne, XXXXX, IČO: XXXXX spôsobili škodu vo výške 311 eur.

	Uznesenie o podmienečnom zastavení trestného stíhania  nadobudlo u oboch obvinených právoplatnosť dňa 05.08.2014, skúšobná doba u oboch obvinených uplynula 05.08.2015.

	Bolo preto zisťované, či obvinený XXXXX a XXXXX v priebehu skúšobnej doby viedli riadny život, teda, či splnili podmienky podmienečného zastavenia trestného stíhania.

	Obvinený XXXXX ako aj XXXXX sa v skúšobnej dobe nedopustili trestného činu, ani žiadneho priestupku. Zo správy z Obvodného oddelenia PZ je zrejmé, že obvinení viedli v priebehu skúšobnej doby riadny život, neboli s nimi riešené žiadne problémy, pričom aj podľa správy z miesta bydliska sa obvinení správali slušne.

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne s to aj počas skúšobnej doby, že sa v trestnom konaní pokračuje.

	V prípade obvinených XXXXX a XXXXX možno konštatovať, že v skúšobnej dobe viedli riadny život a teda, že sa osvedčili. 

	Z týchto dôvodom som rozhodol tak, ako je uvedené vo výrokovej časti tohto uznesenia.

	Právoplatnosťou uznesenia o tom, že sa obvinení osvedčili, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Bíro
prokurátor